Document ID: 32008R0722

KOMISIJAS REGULA (EK) Nr. 722/2008
(2008. gada 25. jūlijs),
ar ko groza Regulu (EEK) Nr. 563/82 attiecībā uz korekcijām, ko izmanto, lai noteiktu pieaugušu liellopu liemeņu tirgus cenas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 24. jūlija Regulu (EK) Nr. 1183/2006 par Kopienas skalu pieaugušu liellopu liemeņu klasificēšanai (1) un jo īpaši tās 3. panta trešo daļu,
tā kā:
(1)
Regulas (EK) Nr. 1183/2006 3. pantā ir noteikts ES atsauces noformējums liemeņiem. Turklāt ir norādīts ka, gadījumā ja dalībvalsts izmanto liemeņa noformējumu, kas atšķiras no šā atsauces noformējuma, ir jānosaka korekcijas, lai pārietu no šā noformējuma uz atsauces noformējumu.
(2)
Komisijas 1982. gada 10. marta Regulā (EEK) Nr. 563/82, ar ko izklāsta sīki izstrādātus piemērošanas noteikumus Regulai (EEK) Nr. 1208/81, kas konstatē pieaugušu liellopu tirgus cenas, pamatojoties uz Kopienas skalu liemeņu klasifikācijai (2), ir paredzēti sīki izstrādāti noteikumi attiecībā uz pieaugušu liellopu liemeņu tirgus cenu reģistrāciju, pamatojoties uz Kopienas skalu pieaugušu liellopu liemeņu klasificēšanai.
(3)
Apvienotā Karaliste ir lūgusi Regulas (EEK) Nr. 563/82 pielikumā iekļaut divus papildu koeficientus attiecībā uz krūtsgabala tauku un sānu gabalu tauku noņemšanu. Lai turpinātu nodrošināt, ka Kopienā ir salīdzināmas cenas, minētās regulas pielikumā noteiktās korekcijas ir jāpielāgo.
(4)
Tāpēc attiecīgi jāgroza Regula (EEK) Nr. 563/82.
(5)
Liellopu gaļas un teļa gaļas pārvaldības komiteja tās priekšsēdētāja noteiktajā termiņā nav sniegusi atzinumu,
IR PIEŅĒMUSI ŠO REGULU.
1. pants
Regulas (EEK) Nr. 563/82 pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 25. jūlijā

Labels: 2
17
6